| Juha-Pekka Jokela Mindcandy volume 1: PC demos |
| Classic Monster Collection (osa 2)
| Jarkko Pienimäki
| Mindcandy volume 1: PC demos
| Juha-Pekka Jokela
| Koodausvinkkejä kuvankäsittelyyn
| Juha-Pekka Kuusela
| Spacecenter Babylon 5 (DVD)
| Tuomo Mämmelä
| Videota kajareihin
| Jarmo Piippo
Tämän vuoden Assemblyilla selaillessani Bjorn Lynnen levyvalikoimaa käteeni sattui DVD, jonka kannessa luki "Mindcandy volume 1: PC demos". Levyjä oli jäljellä enää yksi kappale, ja kun hintaakin oli vain 20 euroa, niin pitihän se ostaa. Tämä kaksipuolinen DVD sisältää siis PC-demoja videoina, jotka ovat katsottavissa tavallisilla DVD-soittimilla ja DVD-asemilla. Levy on maakooditon NTSC, eli kannattaa varmistaa, pystyykö TV näyttämään NTSC-kuvaa ennen ostamista. Sisällöstä sen verran, että jos PC-demot eivät kiinnosta, tätä DVD:tä tuskin kannattaa ostaa. Mutta kiinnostuneille levy tarjoaa suhteellisen laajan valikoiman PC-demoa "helppokäyttöisessä" muodossa (toisin sanoen, ei tarvitse PC:tä :-). Kokoelmassa ei ole keskitytty vain suurimpien partyjen voittajademoihin, vaan mukana on tuotoksia myös pienemmiltä partyilta, sijoitukset vaihtelevat ensimmäisestä yhdenteentoista. Jokaisen demon levitykseen on toki pyydetty lupa tekijöiltä. Mielestäni levy on hyvin tehty. "Kohtausvalikossa" näkee demoista pienet animaatiot, eikä levyllä ole turhia animaatioita, jotka vain hidastavat valikosta seuraavaan pääsyä. Ainoa ongelma DVD:ssä on se, että sillä on vain yksi "title". Käytännössä tämä tarkoittaa sitä, että joillakin DVD:n soitto-ohjelmilla (esim. mplayer) ei voi katsoa levyltä muuta kuin alkuanimaation. Useimmilla DVD-soittimilla ei pitäisi kuitenkaan olla mitään ongelmaa. Kokoelma on jaettu selkeästi kahteen eri osaan, jotka ovat eri puolilla levyä: 1. Transcendental Vistas: Uudempia demoja vuosilta 1998-2001. Sisältää seuraavat demot: 01. Wonder - Sunflower 02. 604 - AND, Sly, SynSUN 03. Kosmiset Avaruus Sienet - Haujobb 04. Further - Moppi Productions 05. Chrome - Damage 06. Volatile - Addict 07. Tesla - Sunflower 08. Broadband - T-Rex 09. Mikrostrange - Haujobb 10. Moral Hard Candy - Blasphemy 11. TE-2RB - TPOLM 12. Le Petit Prince - Kolor 13. Energia - Sunflower 14. Gerbera - Moppi Productions 15. Lapsus - Maturefurk 16. Enlight the Surreal - Noice 17. Experimental - Wipe 18. Live Evil - Mandula 19. The Nonstop Ibiza Experience - Orange 20. Codename Chinadoll - Katastro.fi 21. Art - Haujobb 22. Kasparov - Elitegroup 2. Kickin' it Oldschool: Vanhempia klassisia demoja vuosilta 1990-1998. 01. Second Reality - Future Crew 02. Megademo - The Space Pigs 03. Cronologia - Cascada 04. Unreal - Future Crew 05. Amnesia - Renaissance 06. Panic - Future Crew 07. Crystal Dream 2 -Triton 08. Show - Majic 12 09. Verses - Electromotive Force 10. Dope - Complex 11. X14 - Orange 12. Stars: Wonders of the World - NoooN 13. Reve - Pulse 14. Paimen - COMA 15. Inside - CNCD 16. Megablast - Orange 17. 303 - Acme 18. Saint - Halcyon & Da Jormas 19. Square - Pulse 20. Riprap - Exceed Lisäksi levyltä löytyy 16-minuuttinen dokumentti aiheesta, kommenttiraita joka demolle, animoidut valikot ja bonuksena piilotettuja demoja. Kotelon sisällä on myös 16-sivuinen värillinen vihkonen, jossa kerrotaan hieman tietoja levyn jokaisesta demosta. Seuraavaksi pitäisi sitten ilmestyä Mindcandy volume 2: Amiga demos.
Mindcandy volume 1: PC demos
Ostopaikka | http://www.lynnemusic.com
Hinta | 20 e (loppuunmyyty, ellei lisää tehdä)
Formaatti | aluekooditon NTSC-DVD
Pituus | 230 min
Hyvää | - (tietääkseni) ainutlaatuinen kokoelma - hyvin toteutettu - ei vain voittajia
Huonoa | - vain 1 title (saattaa aiheuttaa ongelmia) - loppuunmyyty (ainakin toistaiseksi)
Sivun alkuun |